google/wiki40b huggingface dataset:
Jamtamot

Jamtamot var det selvstendige Jämtlands allting på Frösön som eksisterte fra første halvdelen av 900-tallet fram til 1500-tallet, da dets hovedfunksjoner gikk over til et representativt lagting.
I uken omkring den 12. mars da Jamtamot ble avholdt, den såkalte Motsuken, holdt samtidig Jämtlands største marked hus på Frösön, en møteplass for handelen mellom Norge og Sverige. Jamtamots markedsfunksjon levde videre gjennom århundrene under navnet  Gregoriemarknaden. Den flyttet i 1798 inn til den i 1786 grunnlagte byen Östersund og eksisterte siden helt fram til 1914.
I 1986, i forbindelse med byens 200-årsjubileum, ble Gregoriemarknaden gjenopplivet i Östersund, og den har siden da blitt holdt hvert år i mars.
Bergland Productions

Bergland Productions (etablert i Trondheim) er et norsk plateselskap drevet av Gunnar Andreas Berg.
Secret in Their Eyes

Handling

Et sammensveiset team av lovende FBI-etterforskere, Ray og Jess, samt deres statsadvokatveileder Claire, blir plutselig revet fra hverandre når de oppdager at Jess' tenåringsdatter har blitt brutalt og uforklarlig myrdet. Nå, tretten år senere, etter at han har jobbet som besatt hver eneste dag for å finne drapsmannen, finner Ray et nytt spor som han er sikker på at kan løse saken. Imidlertid er ingen av dem forberedt på den sjokkerende og ødeleggende effekten personlig hevn har på mennesket.
Fiksdal/Rekdal Ballklubb

Tabellen 2011

¹ Tomrefjord går til kvalifiseringsrunden fordi Molde 5 og Isfjorden/Åndalsnes 2 ikke kan rykke opp.
Kilde: Speaker.no

Tabellen 2012

Kilde: fotball.no
Neighborhood 2 (Laïka)

Tolkning

Sangen, som er det andre sporet på Funeral, handler (ifølge Win Butler) om det russiske romprogrammet, som sendte hunden Laika ut i verdensrommet. Laike var det første levende vesenet som gikk i bane rundt jorden. Butler sa følgende til Pulse, en utgivelse i Minneapolis: «It’s a great story about a dog being the first living creature in space. Doing this spectacular thing, but not having food and watching itself fall back into the earth.»
Sangens mørke tekster står til den fengende melodien. Tekstene forteller historien om Alexander som blir sendt ut på et eventyr. Eventyret, som er for nabolagets beste, ender med Alexanders død.
Phyllocharis

Utseende

Middelsstore, avlangt-ovale, glatte og blanke bladbiller. De er ofte livlig farget i rødt og svart, men kan også være helt mørke. Antennene er rundt halvparten så lange som kroppen.

Levevis

Chrysomelinae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Larveutviklingen tar to år eller mer. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Utbredelse

Slekten er utbredt i Australia (for det meste) og Sørøst-Asia.
Aura (symptom)

Aura er et sanseinntrykk av flyktig karakter som typisk gjør seg gjeldende i et kort tidsrom før visse typer nevrologiske lidelser kommer til uttrykk, som for eksempel epilepsianfall, migreneanfall og klasehodepineanfall med mer. Aura som begrep blir spesielt benyttet om forstyrrende fenomener som gir ulike syn-, hørsel-, og/eller smaksfornemmelser. Mange tar aurafasen som et varsel på at et anfall er i anmarsj, men aura kan også opptre uten anfall. Hvor lenge aurafasen varer er imidlertid varierende.

Advarsel!

De som lider av migrene med aura skal ikke innta triptaner i aurafasen! Da virker ikke triptaner. I denne fasen befinner nemlig blodårene i hodet seg allerede i en krympet tilstand, og triptaner kan krympe dem ytterligere. Det kan i ytterste konsekvens øke risikoen for hjerneslag! I noen tilfeller vil allikevel enkelte leger anbefale pasienten å bruke et triptan i denne fasen, trolig fordi noen mener at faren er overdrevet eller at pasienten ikke tilhører risikogruppen. Det er uansett to typer migrene man aldri skal ta triptaner i aurafasen med; migrene med hjernestammeaura (basilarismigrene) og hemiplegisk migrene.

Aura er sanseinntrykk

Aura kan komme til uttrykk som lysfenomener (for eksempel lysende sikksakk-linjer eller andre former av forstyrrende lys i synsfeltet), tunnelsyn, svarte (blinde) eller utydelige flekker i synsfeltet, flytende stjerner i synsfeltet, midlertidig blindhet og lydømfintlighet med mer, men det kan også manifestere seg som merkelige lukter, nummenhet, frykt, svimmelhet, følelsen av å gå ved siden av seg selv med mye mer, og opplevelsen av å høre stemmer eller lyd som ikke finnes.

Varighet

Aurafasen varer normalt i cirka 5–60 minutter, men to studier fra henholdsvis 2013 og 2015 viser at omkring fjerdeparten av pasientene opplever at den kan vare signifikant lenger. Varighet ut over én time varierer imidlertid noe mellom de ulike fenomenene. Pasienter som får synsforstyrrelser som varer mer enn én time utgjør cirka 6–10 %, mens pasienter med sensoriske forstyrrelser som varer mer enn én time utgjør 14–27 % og pasienter med dysfasiske forstyrrelser som varer mer enn én time utgjør 17–60 %.
Peppermint Linux OS

Peppermint Linux OS er en nettskybasert Linux-distribusjon som er basert på Lubuntu, et derivat av Ubuntu. Den benytter skrivebordsmiljøet LXDE. og er beregnet for datamaskiner med relativt lave maskinvare-ressurser.
Første versjon ble lansert 9. mai 2010. Siste versjon er Peppermint-6-20150904 Respin, som ble lansert 6. september 2015.
Raiatea

Raiatea er ei øy i îles Sous-le-Vent i Selskapsøyene i Fransk Polynesia. Det er tre kommuner på øya: Uturoa, Taputapuatea og Tumaraa. Folketellingen i 2012 viste et innbyggertall på 12 832 i de tre kommunene til sammen. Uturoa er største by.

Naturgeografi

Raiatea ligger 4 km sør for Tahaa, som den deler lagune med. Øya har et areal på 238 km².
Fjellet Temehani er på 772 moh. Fjellplatået her har vegetasjon med sjeldne, endemiske arter. 26 plantearter finnes bare i dette området, mens ytterligere 48 arter er endemiske på øya Raiatea. Særlig kjent er den truede Apetahia raiateensis, lokalt kalt tiare apetahi.

Historie

Før kristendommen ble innført var øya et viktig religiøst sentrum, som huset den viktigste kultplassen, maraen Taputapuatea. Dette kulturminnet ble i 2010 nominert til UNESCOs verdensarvliste. 
På Raiatea utviklet det seg en kult omkring krigerguden Oro, med høvdingeprester som hadde religiøs så vel som politisk makt.

Samferdsel

Flyplassen på Raiatea ligger ved Uturoa.
Sverre Lunde Pedersen

Annet

I 2011 ble Karolineprisen fra Wang Toppidrett tildelt Pedersen og fiolinist Guro Kleven Hagen fra Nord-Aurdal.
Gjetholbatteriet

Gjetholbatteriet, på folkemunne ofte omtalt som Batteriet, er et befestningsanlegg som ligger i fjellsiden bak Nedre Eiker kirke. Anlegget ble påbegynt i 1898 for forsvar av Drammensdalen og inngikk som ett av mange batterianlegg som ble bygget i årene 1898-1903 for det tilfelle at det kom til krig mot Sverige. Geitholbatteriet inngår som ett av anleggene i Drammenslinjen. De to andre var Bragernesåsen østre og vestre batteri i Drammen. Disse batteriene med en skuddvidde på ca. 6500 m kunne dekke Kobbervikdalen og Konnerud, men ikke hindre en kryssing av Drammenselven lenger mot vest enn til ca. der en finner Solberg skole i dag. For å sikre Drammenselven ytterligere valgte en å bygge en skanse på Solbergfjellet, på Geithol. I en høyde av 85 moh. ble det bygget et anlegg fordelt over tre nivåer, hvert med standplass for to kanoner. Arbeidet ble utført av lokale bygdefolk under oppsyn av artillerioffiserer fra Hvalsmoen.
Bestykningen var hurtigskytende franske feltkanoner av fabrikat Schneider Canet, kaliber 7,5 cm, modell 1898. Primært skulle batteriet dekke veien Hagatjern – Mjøndalen, men kunne også rettes mot øst i samvirke med Vestre batteri på Bragenesåsen og mot vest i retning Hokksund eller Hougsund som var datidens navn.
Batteriet ble utført med et brystvern på ca. 0,9 m. De første 0,6 m som en stenmur ar rådkilt granitt med en fylling på toppen og i front av grus og jord. Høydeforskjellen mellom standplassene er ca. 1 m med ramper for fremføring av kanonene. Anlegget er i dag (2010) noe preget av tidens tann idet enkelte deler har fått en noe «rundere form».
En særegenhet ved Geitholbatteriet er en 120 m lang dekket vei inn til anleggets venstre fløy. Denne ga en viss beskyttelse ved innrykk og uttrykk og kunne tjene som oppstallingsplass for hester og vogner. Veien er delvis nedsprengt og med en brystvernsmur. Dette ga en dekning på ca. 2 m, noe som er i minste laget og stridsinstruksen anbefaler at veien kamufleres med bar og kvist. En annen særegenhet er et felt med lyst fjell like bak batteriet. Dette kunne tjene som anvisning av batteriets posisjon og ble anbefalt kamuflert.
Batteriet skulle settes opp med ca. 100 mann. Derav fire offiserer, syv underoffiserer og 87 konstabler og menige. Hver kanon var oppsatt med en kanonkommandør og seks mann.
Til transport av kanoner, ammunisjon og utstyr trengtes 65 hester. Mannskaper og hester skulle innkvarteres ved Solberg gård og Solberg Spinderi.
I 1965 ble Geitholbatteriet overdratt fra Forsvarsdepartementet til Nedre Eiker kommune og holdes vedlike av Solbergelvas velforening. Flaggstang ble oppsatt i første halvdel av 1950-tallet.

1905 - 2005 - Unionsoppløsningen

I 1955 startet Solberg Musikkorps en tradisjon: i juni hvert år arrangeres Batteristevnet til minne om Unionsoppløsningen. I senere år har også Eiker Historielag og Eiker Arkiv gått inn som medarrangører. Den 7. juni 2005 var det et større arrangement til minne om 100-årsjubileet for Unionsoppløsningen.
11. juli

Navnedag

Kjetil, Kjell.
Hovseter skole

Historie

Skolen var tidlig ute med prosjektorganisert og temabasert undervisning, og skolebygningen som inneholdt både storklasserom og auditorium, var godt tilrettelagt for friere arbeidsformer. Fra oppstarten har skolen hatt en egen aktivitetsleder som har hatt hånd om idrettsarbeidet ved skolen og ulike aktivitetstilbud i friminuttene.   
I dag er lærerne organisert på klassetrinn, og en lærergruppe har ansvar for 60 elever. Lærergruppen og de 60 elevene utgjør en avdeling. Hvert klassetrinn har tre avdelinger.
Skolen fikk en egen avdeling for barn med ulike lærevansker i 2000.
UD Almería

Unión Deportiva Almería er et spansk fotballag fra byen Almería. Laget spiller i Primera División.
Klubben ble stiftet den 26. juli 1989 etter en sammenslåing av klubbene Almería CF og Polideportivo Almería.
De spiller sine hjemmekamper på Mediterraneo Stadium som har en tilskuerkapasitet på 15 000.
Kunstløp under Asiatiske vinterleker 2007

Kunstløp under Asiatiske vinterleker 2007. Kunstløp var en av flere sporter under de sjette Asiatiske vinterleker som ble arrangert i Changchun i Kina. Det var fire øvelser i kunstløp, single for menn og kvinner, parløp og isdans. Det var 46 utøvere fra ni nasjoner som deltok i kunstløpskonkurransene som ble avviklet i perioden 2. til 4. februar 2007. Kina ble beste nasjon med to gullmedaljer foran Japan også med to gull.
Bedford M series

Bedford M series  var et kommersielt kjøretøy, de første modellene ble lagd i 1939. Det var primært et 4-hjulet chassis laget for å bære en last på 2-3 tonn, der også karosseri ble levert for enkelte modeller. Det var to akselavstander som ble tilbudt—10' 0" eller 11' 11" -- og begge ble levert med en standard rekkesekser på 27,34 hk. Bremsene var av Lockheed hydraulisk type og det var bremsekraftforsterket drift på alle fire hjul.

Buss

I årene mellom kanselleringen av WHB sin lille buss på midten av 1930-tallet og introduksjonen av Bedford CA ble den begrensede 12-16 seters bussetterspørselen i markedet møtt av eksempler på M-serien, enten MLC eller MLZ. Plaxton konverterte noen av de sistnevnte til forhjulstrekk på 1950-tallet ved å benytte et nedskalert Consort-karosseri som ble montert på lignende Austin eller Karrier lastebiler.
Skjold-klassen

Bevæpning

Skjold-klassen er bevæpnet med Naval Strike Missile (NSM) som sitt hovedvåpen. Det er dermed ikke noe igjen av den gamle betydningen av motortorpedobåt, senere missiltorpedobåt; Skjold-klassen fører ikke torpedoer, og mange mente fartøyklassen dermed ikke aspirerte til torpedobåtbenevnelsen. «Missilpatruljebåt» (MPB) ble foreslått, men det ble i desember 2008 besluttet at Skjold-klassen skal omtales som «kystkorvetter».
NSM vil bli plassert i åtte brønner bak overbygningen. Under avfyring vil missilene bli heist opp  fra brønnen, sammen med en egen utskytningsrampe. Etter avfyring senkes utskytningsrampen igjen, for å holde fartøyets radarsignatur så lav som mulig. Missilene er fremdeles under utvikling, og det er store forventninger til våpensystemet.
Til luftvern har Skjold-klassen 76 mm kanon og Mistral luftvernmissiler. Mistral missilene er om bord i Manpad-konfigurasjon slik at de også kan stasjoneres på land når fartøyet er fortøyd. Kanonen ombord er en multi-rollekanon, som kan brukes både mot overflate- og luftmål. I tillegg vil det bli plassert mitraljøser på hver side av toppbro. Våpenkapasiteten i overflaterolle er tilsvarende som for en moderne fregatt.
Fartøyene vil også få en hevbar chafflauncher. Chaff er et anti-våpensystem, som er designet for å narre innkommende missiler – det være seg IR-missiler eller radarstyrte missiler.
Skjold-klassen vil innen 2017 bli utstyrt med Sea Protector fjernstyrt våpenstasjon.

Treningsplattform

Grunnet blant annet det høye operasjonelle fartsområdet, operasjonskostnadene og bemanningen på bro, besluttet Sjøforsvaret å anskaffe en 1:1 brosimulator for Skjold-klassen for navigering- og manøvreringstrening. Simulatoren er en av verdens mest avanserte, og ble levert av Kongsberg Maritime i 2010.

Mulig kansellering og kontrovers

I Forsvarsstudie 07 foreslo forsvarssjef general Sverre Diesen å legge ned «Skjold»-prosjektet.
Over fem milliarder kroner er hittil brukt på Skjold-klassen, i utvikling og produksjon. I tillegg kommer kostnadene knyttet til utviklingen av NSM. Eieren av Umoe Mandal, Jens Ulltveit-Moe, opplyste at verftet vil ferdigstille seks båter i Skjold-klassen, selv om Forsvaret eventuelt avslutter prosjektet før kontrakten er fullført.
Det ble derimot den 14. mars 2008 slått fast av Arbeiderpartiets stortingskomite at det skal bevilges penger til gjennomføring og drifting av prosjektet, forslaget blir støttet av FrP, Høyre og Senterpartiet. SV var det eneste partiet som viste misnøye med at prosjektet blir videreført. Det ville, uavhengig av støtte, uansett blitt vedtatt (eller forkastet) på grunn av regjeringens avgjørelse og flertall i Stortinget.
Lan (Lüliang)

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.
Instituto Nacional de Estadística y Censos (Costa Rica)

Instituto Nacional de Estadística y Censos («Det nasjonale instituttet for statistikk og folketellinger»), forkorta INEC, er en statlig, autonom institusjon som er ansvarlig for innsamling og spredning av statistikk i Costa Rica. Det ble etablert 4. november 1998 og har hovedkontor i San José. Forløperen, Oficina Central de Estadística, ble grunnlagt i 1861.
Siden 1864 har det blitt gjennomført 11 landsomfattende folketellinger i Costa Rica: i 1864, 1883, 1892, 1927, 1950, 1963, 1973, 1984, 2000 og 2011.
Regulært polyeder

Et regulært polyeder er et polyeder med kongruente regulære polygoner som ligger på samme måte rundt hvert hjørne. Et regulært polyeder er høyt symmetrisk med både like kanter, hjørner og sider, dvs. transtitive på dens flagg. Sistnevnte er alene en tilstrekkelig definisjon.
Et regulært polyeder blir definert av Schläfli-symbolet i formen {n, m}, hvor n er antall kanter i hver side og m antall sider som møtes i hvert hjørne. Det finnes fem begrensede regulære polyedre. Disse kalles platonske legemer: Det selvduale tetraederet {3,3}, dualparret kube/oktaeder {4,3} og dualparret dodekaeder/ikosaeder {5,3}.
Sienaskolen

Sienaskolen var en italiensk malerskole som blomstret fra 1200-tallet til 1400-tallet og som i en viss tid stod like høyt som den florentinske skolen. Den var imidlertid mer konservativ enn denne, og la mer tyngde på den dekorative skjønnhet og eleganse som kjennetegner sengotikken.
Sienaskolens mest betydningsfulle forgjengere inkluderer Duccio, hvis verker vitner om bysantinsk innflytelse. Dennes elev Simone Martini, brødrene Pietro og Ambrogio Lorenzetti, Taddeo di Bartolo og hans elev Domenico di Bartolo, Sassetta og Matteo di Giovanni. På 1500-tallet var manieristene Beccafumi og Sodoma virksomme der.
Hewitsoniella migonitis

Utseende

Middelsstore (vingespenn ca. 25-30 millimeter), kraftige, brunsvarte smygere med hvite flekker.

Utbredelse

Arten er utbredt på noen øyer ved Ny-Guinea.
Rødbrystet åtselbille

Utseende

En middelsstor til ganske stor (11-16 millimeter), avlang, litt flat, gråsvart åtselbille. Pronotum er rustrødt. Arten kan ikke lett forveksles med noen annen norsk bille. Antennene er omtrent så lange som hode og thorax til sammen, med en løs, tre-leddet kølle i spissen. Hodet er ganske lite, med små fasettøyne. Pronotum er ganske flatt, stort og bredt, med sterkt rundede sider, litt bulkete og rustrødt farget, det står dermed i sterk kontrast til resten av dyret. Dekkvingene er flate og parallellsidige, litt matte, hver vinge med tre markerte lengderibber. Den andre ribben har en markert knekk i den bakre delen. Beina er forholdsvis korte, svarte som resten av kroppen.

Levevis

Denne billen finnes gjerne på små kadavere, for eksempel døde småfugler, men kan også finnes på gjødsel og på sopp, spesielt på stanksopp (Phallus impudicus), der den trolig blir tiltrukket av den åtsel-lignende lukten. Som de fleste andre åtselbiller flyr den godt og kan gjerne påtreffes flygende.

Utbredelse

Arten  er utbredt i hele Europa og finnes også østover til Japan. I Nord-Amerika blir den erstattet av den lignende arten Oiceoptoma noveboracense.
Einar Riegelhuth Koren

Karriere

Einar Riegelhuth Koren er strekspiller. Han har tidligere spilt for Runar og Haslum og FCK Håndbold. Han debuterte på  det norske landslaget mot Danmark 18. november 2006. Han ble hentet inn i den norske troppen til EM 2010 etter det innledende gruppespillet som erstatning for skadede Stian Vatne.

Individuelt

Årets spiller i Norge sesongen 2008/09
Gud är trofast! Så ljöd sången

«Gud är trofast! Så ljöd sången» er en salme om Guds trofasthet med melodi (3/4, Ass-dur) og tekst beabreidet av Allan Törnberg i 1951.
I tre strofer blir ordene «Gud är trofast» gjentatt i alt ni ganger, som for riktig å innprente det. Men som om det ikke er nok slutter sangen med: «Sjung det i all evighet».
Allan Törnbergs bearbeidelse blir fri til å bli gjengitt i 2026. Da har opphavsmannen vært død i 70 år.
Sametielva

Elvas løp

Elva har sine øverste kilder på fjellplatået mellom Sandnesdalen og Langfjorden, hvor flere små bekker samles i Skálvejávri. Elva, som her kalles Čievanjohka, renner sørover og passerer gjennom en rekke mindre innsjøer før den munner ut i Store Sameti. En kort elvestubb fører videre til Lille Sameti, utspring for selve Sametielva, som renner ut fra nordøst i innsjøen. I sørenden av Lille Sameti ligger også munningen til Okselva, Sametielvas andre hovedtilløp. Sametielva renner ganske raskt på den første kilometeren eller så, men roer seg deretter ned og snur gradvis mot sør. Den munner ut i Skogvatn i Pasvikelva ved Samettiniemi, et par kilometer sørvest for Melkefoss.

Naturmiljø

Naturmiljøet langs Sametielva skiller seg ut fra den tørre furuskogen som dominerer i det meste av Pasvikdalen. Den er den største sideelva på norsk side og har lange meanderende områder omgitt av gamle kroksjøer, elveører og flommarker. Det meanderende partiet av elva er helt uberørt av inngrep. I et ellers relativt monotont skogs- og myrlandskap er elva et viktig habitat for både planter og dyr, og har en rekke arter som ikke er vanlige i området for øvrig. Langs elva finnes mange naturtyper knyttet til vann og vassdrag, og den har gode bestander av ørret. Elvebreddene er skogkledte, for det meste med gråor og bjørk.
Strategiske atomvåpen

Strategiske atomvåpen er betegnelsen på atomsprenghoder som er så kraftige at de vil kunne ødelegge hele byer eller store områder hvor fiendtlige hærenheter oppholder seg. Strategiske våpen kan i motsetning til taktiske atomvåpen ofte ved hjelp av interkontinentale missiler nå mål over alt i verden, men de kan også bæres av større bombefly. Disse strategiske atomvåpenene var under den kalde krigen viktige for atomvåpenbalansen mellom USA og Sovjetunionen, siden de utgjorde den avgjørende avskrekkingseffekt som var grunnforutsetningen for begge lands interesse i å unngå en atomkrig. En slik krig ville utslette begge land og gjøre stor skade på områder og alt liv i andre land.
Norderhov prestegjeld

Norderhov prestegjeld var et prestegjeld i Ringerike prosti som lå i Tunsberg bispedømme. Hovedkirken i prestegjeldet var Norderhov kirke, som ligger ved Norderhov, like syd for Hønefoss i Ringerike kommune i Buskerud fylke. Prestegjeldet ble faset ut i forbindelse mer omstruktureringen i Den norske kirke på 2000-tallet.
Norderhov prestegjeld ble opprettet på 1100-tallet og var sammen med Hole prestegjeld de to eneste gjeldene i distriktet. Da svartedauden kom i 1349, og la store deler av distriktet øde, ble imidlertid Hole prestegjeld innlemmet i Norderhov. I tiden før og etter reformasjonen var det derfor kun ett prestegjeld på Ringerike.
Mot slutten av 1500-tallet ser man at Hole så smått begynner å fungere som eget prestegjeld igjen, men så sent som i 1560 stadfester biskopen at sognepresten i Norderhov skulle ha tienden fra begge sognene. På 1590-tallet slår imidlertid biskopen fast at presten i Hole skal ha andeler av tienden, og fra ca. 1600 regnes Hole igjen som et eget prestegjeld, som da omfattet distriktene vest og sør i regionen. Dette omfattet foruten områdene innenfor dagens kommunegrenser, også Tyristrand, fra Ask til Nakkerud, og Soknedalen.
I 1857 ble Ådal prestegjeld skilt ut fra Norderhov, og i 1913 ble også Hønefoss prestegjeld skilt ut. I forbindelse med den store kommunesammenslåingen i 1963/1964 kom også Tyristrand kirkesogn inn under Norderhov igjen. Haug prestegjeld) ble skilt ut i 1984.
Kloskate

Kloskate (Amblyraja radiata) er en del av skatefamilien, og er en ganske liten skate i norske farvann på rundt 40–60 cm.
Halen er kortere enn kroppen og den har en tornerekke som går fra ryggen og utover halen på ca 15 store torner.
Kloskate skilles lett fra piggskate, som har mange flere torner på rundt 30–50 stk.